เจ้าหญิงเอลีซาแบ็ตแห่งลักเซมเบิร์ก (พ.ศ. 2444–2493)

เจ้าหญิงเอลีซาแบ็ตแห่งลักเซมเบิร์ก (พ.ศ. 2444–2493) () ประสูติเมื่อวันที่ 7 มีนาคม 2444 เป็นพระธิดาลำดับ 5 ของ แกรนด์ดยุกกีโยมที่ 4 แห่งลักเซมเบิร์ก และ แกรนด์ดัชเชสมารี อานแห่งลักเซมเบิร์ก เป็นพระขนิษฐาใน 2 แกรนด์ดัชเชสผู้ปกครองลักเซมเบิร์ก คือ แกรนด์ดัชเชสมารี-อาเดลาอีดแห่งลักเซมเบิร์ก และ แกรนด์ดัชเชสชาร์ล็อตแห่งลักเซมเบิร์ก เป็นพระมาตุจฉา (น้าหญิง) ใน แกรนด์ดยุกฌ็องแห่งลักเซมเบิร์ก และยังเป็นพระราชนัดดาใน พระเจ้ามีแกลแห่งโปรตุเกส

เจ้าหญิงเอลีซาแบ็ตแห่งลักเซมเบิร์กทรงเสกสมรสกับ เจ้าชายลูทวิช ฟิลลิพแห่งทวร์นและทัคซิส พระโอรสใน อัลแบร์ท เจ้าชายที่ 8 แห่งทวร์นและทัคซิส เมื่อวันที่ 14 พฤศจิกายน 2465 รับพระราชทานพระอิสริยยศ เจ้าหญิงแห่งทวร์นและทัคซิส พระชายา มีพระบุตร คือ
เจ้าชายอันเซล์มแห่งทวร์นและทัคซิส
เจ้าหญิงอีนีกาแห่งทวร์นและทัคซิส

ภายหลังจากที่ เจ้าชายลูทวิช ฟิลลิพแห่งทวร์นและทัคซิส ทรงประสบอุบัติเหตุทางรถยนต์จนสิ้นพระชนม์ เมื่อวันที่ 22 เมษายน 2476 พระองค์จึงใช้ชีวิตตามลำพัง โดยทรงเลี้ยงดูพระโอรส-ธิดา ณ พระตำหนักของพระสวามีใน ประเทศเยอรมนี ตราบจนสิ้นพระชนม์ลงเมื่อวันที่ 2 สิงหาคม 2493 สิริพระชันษา 49 ปี

หมวดหมู่:ราชวงศ์บูร์บง-ปาร์มา
หมวดหมู่:เจ้าหญิงลักเซมเบิร์ก
หมวดหมู่:เจ้าหญิงเยอรมัน
หมวดหมู่:ราชวงศ์เยอรมัน
หมวดหมู่:ราชวงศ์ทวร์นและทัคซิส
หมวดหมู่:เจ้าหญิงทวร์นและทัคซิส